पटना- प्रेमका आरोप बेबुनियाद, बिहार में है संवेदनशील सरकार : संजय सिंह
जदयू के मुख्य प्रवक्ता संजय सिंह ने कहा कि बिहार में नीतीश कुमार की अगुआई में एक संवेदनशील सरकार है। नीतीश ठंड से जुड़ी सभी व्यवस्थाओं की मॉनिटरिंग लगातार कर रहे हैं। विपक्ष के नेता प्रेम कुमार लगातार बेबुनियाद आरोप लगा रहे हैं। प्रेम भी अपनी पार्टी के नेता सुशील मोदी की तरह छपासी बनना चाहते हैं। सरकार हर उस गरीब को सुरक्षित रखने का इंतजाम कर रही है जो खुले आसमान के नीचे सोते है या फिर जिनका कोई ठिकाना नहीं है। पटना के अलावा और भी मुख्य शहरों में गरीबों के लिए रैन बसेरा में कंबल और अलाव तक की व्यवस्था की गई है। प्रेम अगर अपने घर से बाहर निकलेंगे तब तो उन्हें अलाव और कंबल दिखेंगे।
awa_Deva hin_Deva